༄། ། རྒྱུ་ལས་བྱུང་བའི་འབྲས་བུ་ནི་སངས་རྒྱས་མཐུས་ཀྱང་འགྱུར་མི་སྲིད་པ། །  ན་མོ་རཏྣ་གུ་རུ། བདུད་རྩི་ས་ཞག་ལྟ་བུ་ཡི། ། མཆོག་ཐུན་མོང་གི་འབྲས་བུ་སྨིན་པའི་གཞི། ། གསུམ་ལྡན་གྱི་བླ་མ་རིན་པོ་ཆེ། ། བསོད་ནམས་བསགས་པའི་ཞིང་མཆོག་སྟེ། ། མོས་གུས་བྱེད་པའི་གང་ཟག་གིས། ། མཆོག་དང་ཐུན་མོང་གི་དངོས་གྲུབ་རྣམས། ། འདི་དང་བར་དོ་གཉིས་སུ་སྨིན། ། ཞིང་ཕུན་སུམ་ཚོགས་པ་བློ་ལས་འདས། ། ཐེག་མཆོག་གི་གསང་སྔགས་མ་གཏོགས་པར། ། ཐབས་ཁྱད་པར་དུ་འཕགས་པ་མ་གསུངས་ལགས། ། དངོས་པོ་ཕུན་སུམ་ཚོགས་པ་ནི། ། ཤེས་རབ་རྒྱལ་པོ་མ་ད་ན། ། ཐབས་ཀྱི་རྒྱལ་པོ་མཾ་ས་སྟེ། ། བདུད་རྩི་ལྔ་ཡི་རང་བཞིན་མཆོག། མཁའ་འགྲོའི་ཚོགས་རྣམས་འདུ་བར་བྱེད། ། ཟོས་ན་ཉམས་མྱོང་ཏིང་འཛིན་སྐྱེ། ། ཐབས་ཤེས་གཉིས་པོ་མཉེས་པའི་རྫས། ། དངོས་གྲུབ་ཕུན་སུམ་ཚོགས་པ་ལགས། ། ས་གཞི་དེ་ལས་མེ་ཏོག་སྐྱེ། ། དེ་ཡིས་འགྲོ་བ་སྨིན་པར་བྱེད། ། བླ་མའི་བཀའ་སྩལ་མཐོ་དམན་ལ། ། ལན་བདུན་བར་དུ་གསོལ་བ་གདབ། ། བསམས་ཤིང་རྟག་དང་རང་བྱུང་བསྒོམས། ། ༈། །གཤེ་བར་མི་འོས་རྣམ་པ་བཅུ། ། ངོ་མཚར་མེད་དང་ཀླན་ཀ་ཚོལ། ། བྱིས་པ་བླུན་པོ་མི་གསལ་བ། ། མི་མཁས་མཚམས་ཀྱི་ཕ་རོལ་གནས། ། མཁས་ལ་ལས་དང་སྤྱོད་ལམ་ལས། ། ལྡང་བར་ཚིག་མ་བསྡམས་དང་བཅུ། ། ཉེས་པ་ཐམས་ཅད་ཆོས་ཀྱི་སྐུ། ། ཕྱག་རྒྱ་ཆེན་པོར་སྤུངས་སེ་སྤུང་། ། རང་བྱིན་གྱིས་རློབ་པ་འདི་ངོ་མཚར་ཆེ། ། སྤང་བླང་མེད་པ་ཉམས་རེ་དགའ། ། ཇི་ལྟར་དུས་གསུམ་རྒྱལ་བའི་ཆོས། ། རྒྱུ་འབྲས་རྟེན་འབྲེལ་ཟབ་མོ་ལ། ། ད་ལྟའི་མཁོས་ཀདགོས་དོན་ཆེ་ཆུང་ཞེས། ། ཆགས་སྡང་གཏི་མུག་དྲག་པོ་ཡིས། ། མི་མགུ་མི་རངས་མི་བཟོད་ཀྱང་། ། རྒྱུ་ལས་བྱུང་བའི་འབྲས་བུ་ནི། ། སངས་རྒྱས་མཐུས་ཀྱང་འགྱུར་མི་སྲིད། ། འདི་ལྟར་དྲང་སྲོང་ཆེན་པོའི་སྲས། ། ཟང་ཟིང་སྤྲོས་པའི་མཚན་མ་དང་། ། འདྲེས་སམ་ཡང་ན་མ་འདྲེས་ཞེས། ། སེམས་ལ་བལྟ་བ་གོམས་པ་དང་། ། ཟབ་མོ་སེམས་ཉིད་རྡོ་རྗེ་འདི། ། ཉོན་མོངས་རྟོག་པའི་འདམ་རྫབ་ཏུ། ། བྱིང་ངམ་ཡང་ན་མ་བྱིང་ཞེས། ། སེམས་ལ་བལྟ་བ་གོམས་པར་གྱིས། ། འཁོར་བ་རེས་སུ་འདྲེ་བྱེད་ན། ། ས་ཐོབ་པ་ལ་རིང་ཞེས་པ། ། མཁས་པ་རྣམས་ཀྱི་གདམས་ངག་ཉོན། ། ཐུབ་པ་བདག་ཉིད་ཆེན་པོའི་ཆོས། ། ཞི་བ་འདོད་ཆགས་བྲལ་བ་སྟེ། ། ཆོས་ཀྱི་ཕུང་པོ་བརྒྱད་ཁྲི་དང་། ། བཞི་སྟོང་གསུངས་པ་ཐམས་ཅད་ཀུན། ། ཞི་བ་འདོད་ཆགས་བྲལ་བར་གཅིག། བདེན་དོན་བསྟན་པའི་བྱེ་བྲག་རྣམས། ། བྲམ་ཟེ་རྟོགས་པ་ཅན་རྣམས་ལ། ། རྣམ་པར་མི་རྟོག་པ་ཞེས་མཚོན། ། རྒྱལ་པོ་ཞེ་གདུག་ཅན་རྣམས་ལ། ། ཡིད་ལ་མི་བྱེད་པ་ཞེས་བསྟན། ། ། ། ༣༩༢༽